Перасьцярога (Гейнэ/Таўбін)
Як? Такія, небарака,
Ты друкуеш кнігі! Што ты!
Хочаш грошы мець і славу
Будзь лісьлівым, як сабака.

Ах, каб быў ты з разумнейшых
Не казаў-бы так народу
Пра паноў, князёў высокіх
Ды манархаў аўгусьцейшых.

Ты загінуў, любы дружа,
Бо ў князёў даўгія рукі,
Языкі ў паноў даўгія,
Доўгія ў народа вушы.

Вершы
Генрых Гейнэ
Пераклады Юлія Таўбіна
Вершы Генрыха Гейнэ

de:Warnung (Heine)
ru:Предостережение (Гейне/Тынянов)